ಮಿನ್ನಿಯಾಪೋಲಿಸ್ ನಗರದ ಉದ್ಯಾನ ವ್ಯವಸ್ಥೆಯನ್ನು ಅಮೇರಿಕಾದ ಅತ್ಯುತ್ತಮ-ವಿನ್ಯಾಸದ, ಅತ್ಯುತ್ತಮ-ವೆಚ್ಚದೊಂದಿಗೆ, ಹಾಗು ಅತ್ಯುತ್ತಮವಾಗಿ-ನಿರ್ವಹಣೆ ಮಾಡಲಾಗಿರುವ ಉದ್ಯಾನಗಳೆಂದು ಹೇಳಲಾಗುತ್ತದೆ. ಮುನ್ನೋಟ, ಸಮುದಾಯದ ನಾಯಕರುಗಳ ದೇಣಿಗೆಗಳು ಹಾಗೂ ಪ್ರಯತ್ನದಿಂದಾಗಿ ಹೊರೇಸ್ ಕ್ಲೆವೇಲ್ಯಾಂಡ್ ತನ್ನ ಅತ್ಯುತ್ತಮ ಭೂದೃಶ್ಯ ವಿನ್ಯಾಸವನ್ನು ರೂಪಿಸಲು ಸಾಧ್ಯವಾಯಿತು. ಈ ವಿನ್ಯಾಸದಲ್ಲಿ ಅಗಲ ಹೆದ್ದಾರಿಗಳು ಹಾಗು ಭೂದೃಶ್ಯವುಳ್ಳ ಹೆದ್ದಾರಿಗಳ ಜೊತೆಗೆ ಸಂಪರ್ಕವನ್ನು ಹೊಂದುವ ಭೌಗೋಳಿಕ ಹೆಗ್ಗುರುತುಗಳನ್ನು ಸಂರಕ್ಷಿಸಲಾಗಿದೆ. ನಗರದ ಚೈನ್ ಆಫ್ ಲೇಕ್ಸ್ ನ್ನು ದ್ವಿಚಕ್ರ ವಾಹನದಲ್ಲಿ, ಓಟದ ಮೂಲಕ, ಹಾಗು ನಡಿಗೆಯ ಪಥಗಳ ಮೂಲಕ ಸಂಪರ್ಕಿಸಬಹುದಾಗಿದೆ. ಇದು ಈಜಲು, ಮೀನು ಹಿಡಿಯಲು, ವಿಹಾರಪ್ರವಾಸ ಮಾಡಲು, ದೋಣಿ ವಿಹಾರ ಮಾಡಲು, ಹಾಗು ಐಸ್ ಸ್ಕೇಟಿಂಗ್ ಮಾಡಲು ಸೂಕ್ತ ಸ್ಥಳವೆನಿಸಿದೆ. ಕಾರುಗಳಿಗೆ ಒಂದು ಭೂದೃಶ್ಯವುಳ್ಳ ಹೆದ್ದಾರಿ, ದ್ವಿಚಕ್ರ ವಾಹನ ಸವಾರರಿಗೆ ಬೈಕ್ ಪಥ, ಹಾಗು ಪಾದಚಾರಿಗಳಿಗೆ ಒಂದು ಕಾಲ್ನಡಿಗೆಯ ಪಥವು ಗ್ರಾಂಡ್ ರೌಂಡ್ಸ್ ಸಿನಿಕ್ ಬೈವೇ ಮಾರ್ಗಕ್ಕೆ ಸಮಾನಾಂತರವಾಗಿ ಹಾದು ಹೋಗುತ್ತದೆ. ನಗರದ ನಿವಾಸಿಗಳು ರಾತ್ರಿಯಲ್ಲಿ ನಡೆಯುವ ಹಾಲಿಡಾಜಲ್ ಪೆರೇಡ್‌ನ್ನು ವೀಕ್ಷಿಸಲು ಡಿಸೆಂಬರ್ ತಿಂಗಳಿನ ಕೊರೆಯುವ ಚಳಿಯ ವಾತಾವರಣವನ್ನೂ ಸಹ ಎದುರಿಸುತ್ತಾರೆ.

ಉದ್ಯಾನವನ ವ್ಯವಸ್ಥೆಗಳ ಅಭಿವೃದ್ಧಿಗೆ ಥಿಯೋಡೋರ್ ವಿರ್ಥ್ ಮನ್ನಣೆಗೆ ಪಾತ್ರರಾಗಿದ್ದಾರೆ. ಇಂದು, ನಗರದ 16.6% ಪ್ರದೇಶವು ಉದ್ಯಾನವನಗಳಿಂದ ಕೂಡಿದೆ. ಜೊತೆಗೆ ಪ್ರತಿ ನಿವಾಸಿಯು ರಷ್ಟು ಉದ್ಯಾನ ಪ್ರದೇಶವನ್ನು ಹೊಂದಿರುತ್ತಾರೆ. ಕಳೆದ 2008ರಲ್ಲಿ ಸದೃಶ ಜನಸಂಖ್ಯಾ ಸಾಂದ್ರತೆಗಳನ್ನು ಹೊಂದಿರುವ ನಗರಗಳಲ್ಲಿ ಪ್ರತಿ ನಿವಾಸಿಗಳಿಗೆ ಅತ್ಯಂತ ಹೆಚ್ಚಿನ ಉದ್ಯಾನ ಪ್ರದೇಶವನ್ನು ಹೊಂದಿದ ನಗರವೆಂದು ಸ್ಥಾನ ಪಡೆದಿದೆ.
ಉದ್ಯಾನವನಗಳು ಹಲವು ಸ್ಥಳಗಳಲ್ಲಿ ಪರಸ್ಪರ ಸಂಪರ್ಕ ಹೊಂದಿವೆ ಹಾಗೂ ಮಿಸ್ಸಿಸ್ಸಿಪ್ಪಿ ನ್ಯಾಷನಲ್ ರಿವರ್ ಅಂಡ್ ರಿಕ್ರಿಯೇಶನ್ ಏರಿಯ ಪ್ರಾದೇಶಿಕ ಉದ್ಯಾನವನಗಳು ಹಾಗು ಪ್ರವಾಸಿಗರ ಕೇಂದ್ರಗಳಿಗೆ ಸಂಪರ್ಕವನ್ನು ಕಲ್ಪಿಸುತ್ತದೆ. ರಾಷ್ಟ್ರದ ಅತ್ಯಂತ ಹಳೆಯ ಸಾರ್ವಜನಿಕ ವೈಲ್ಡ್ ಫ್ಲವರ್ ಉದ್ಯಾನವನ, ಎಲೋಯಿಸೆ ಬಟ್ಲರ್ ವೈಲ್ಡ್ ಫ್ಲವರ್ ಗಾರ್ಡನ್ ಹಾಗು ಪಕ್ಷಿಧಾಮವು ಥಿಯೋಡೋರ್ ವಿರ್ಥ್ ಪಾರ್ಕ್ ನೊಳಗೆ ಸ್ಥಾಪಿತವಾಗಿದೆ. ಇದು ಗೋಲ್ಡನ್ ವ್ಯಾಲಿನಗರದೊಂದಿಗೆ ಹಂಚಿಕೆಯಾಗಿರುವುದರ ಜತೆಗೆ ನ್ಯೂಯಾರ್ಕ್ ನಗರದ ಸೆಂಟ್ರಲ್ ಪಾರ್ಕ್‌ನ ಗಾತ್ರದಲ್ಲಿ 60%ನಷ್ಟಿದೆ. ಮಿನ್ನೆಹಹ ಫಾಲ್ಸ್‌ನ 53-ಅಡಿ (16 ಮೀಟರ್)ನ ಪ್ರದೇಶ, ಮಿನ್ನೆಹಹ ಉದ್ಯಾನವನ ನಗರದ ಅತ್ಯಂತ ಹಳೆಯ ಹಾಗು ಅತ್ಯಂತ ಜನಪ್ರಿಯ ಉದ್ಯಾನವನಗಳಲ್ಲಿ ಒಂದೆನಿಸಿದೆ, ಉದ್ಯಾನವನಕ್ಕೆ ಪ್ರತಿ ವರ್ಷ 500,000 ಪ್ರವಾಸಿಗರು ಅಲ್ಲಿಗೆ ಭೇಟಿ ನೀಡುತ್ತಾರೆ. 
ಹೆನ್ರಿ ವ್ಯಾಡ್ಸ್‌ವರ್ತ್ ಲಾಂಗ್ ಫೆಲ್ಲೋ, ತಮ್ಮ "ದಿ ಸಾಂಗ್ ಆಫ್ ಹಯವಾಥ" ನಲ್ಲಿ ಮಿನ್ನಿಯಾಪೋಲಿಸ್ ಜಲಪಾತಕ್ಕೆ ಹಯಾವಥ ಪತ್ನಿ ಮಿನ್ನೆಹಹಳ ಹೆಸರನ್ನು ಇಡುತ್ತಾರೆ. ಇದೊಂದು ಅತ್ಯಂತ ಜನಪ್ರಿಯವಾದ ಕೃತಿ ಹಾಗು ಇದು 19ನೇ ಶತಮಾನದ ಕಾವ್ಯದ ವಿಡಂಬನ ಬರಹವಾಗಿದೆ.

"ರನ್ನರ್ಸ್ ವರ್ಲ್ಡ್" ಅವಳಿ ನಗರಗಳನ್ನು ಓಟಗಾರರಿಗೆ ಅಮೇರಿಕಾದ ಆರನೇ ಅತ್ಯುತ್ತಮ ನಗರವೆಂದು ಮನ್ನಣೆ ನೀಡಿದೆ. ಟೀಮ್ ಆರ್ಥೋ ಮಿನ್ನಿಯಾಪೋಲಿಸ್ ಮ್ಯಾರಥಾನ್, ಹಾಫ್ ಮ್ಯಾರಥಾನ್ ಹಾಗು 2008ರಲ್ಲಿ ಪ್ರಾರಂಭವಾದ 5Kಯನ್ನು ಆಯೋಜಿಸುತ್ತದೆ. ಇದರಲ್ಲಿ 1,500ಕ್ಕೂ ಹೆಚ್ಚಿನ ಸ್ಪರ್ಧಿಗಳು ಭಾಗವಹಿಸುತ್ತಾರೆ. ಟ್ವಿನ್ ಸಿಟೀಸ್ ಮ್ಯಾರಥಾನ್ ಮಿನ್ನಿಯಾಪೋಲಿಸ್ ಹಾಗು St. ಪಾಲ್ ನಗರಗಳಲ್ಲಿ ಪ್ರತಿ ಅಕ್ಟೋಬರ್‌ನಲ್ಲಿ ಓಡುವುದರ ಜೊತೆಗೆ 250,000 ಪ್ರೇಕ್ಷಕರನ್ನು ಆಕರ್ಷಿಸುತ್ತದೆ. ಓಟದ ಪಂದ್ಯವು ಬಾಸ್ಟನ್ ಹಾಗು USA ಒಲಂಪಿಕ್ ಟ್ರಯಲ್ಸ್ ಅರ್ಹತಾ ಪಂದ್ಯವಾಗಿದೆ. ಪ್ರಾಯೋಜಕರು ಇನ್ನೂ ಮೂರು ಓಟದ ಸ್ಪರ್ಧೆಗಳನ್ನು ಪ್ರಾಯೋಜಿಸುತ್ತಾರೆ: ಕಿಡ್ಸ್ ಮ್ಯಾರಥಾನ್, ಒಂದು , ಹಾಗು ಒಂದು .

ಇತರ ಕ್ರೀಡೆಗಳಲ್ಲಿ, ಐದು ಗಾಲ್ಫ್ ಕೋರ್ಸ್ ನಗರದಲ್ಲಿ ನೆಲೆಗೊಂಡಿದೆ. ಇದರಲ್ಲಿ ರಾಷ್ಟ್ರೀಯ ಮನ್ನಣೆ ಗಳಿಸಿರುವ ಹೇಜಲ್ಟೈನ್ ನ್ಯಾಷನಲ್ ಗಾಲ್ಫ್ ಕ್ಲಬ್, ಹಾಗು ಇಂಟರ್ಲಾಚೆನ್ ಕಂಟ್ರಿ ಕ್ಲಬ್‌ಗಳು ಹತ್ತಿರದ ಉಪನಗರಗಳಲ್ಲಿ ನೆಲೆಯೂರಿವೆ. ಮಿನ್ನೇಸೋಟ ರಾಜ್ಯವು ತಲಾ ರಾಷ್ಟ್ರದ ಅತ್ಯಂತ ಹೆಚ್ಚಿನ ಸಂಖ್ಯೆಯ ಸೈಕಲ್ ಸವಾರರನ್ನು, ಕ್ರೀಡಾ ಮೀನುಗಾರರನ್ನು ಹಾಗು ಹಿಮ ಸ್ಕೀಯರ್‌(ಜಾರಾಟಗಾರ)ರನ್ನು ಹೊಂದಿದೆ.

ಧರ್ಮ ಹಾಗು ಧರ್ಮಕಾರ್ಯಗಳು
ಸಾರಿಗೆ ವ್ಯವಸ್ಥೆ
ಉದ್ಯಾನವನಗಳು ಹಾಗು ಮನರಂಜನೆ
ಇತಿಹಾಸ